**Ministru kabineta noteikumu projekta**

**"Grozījumi Ministru kabineta 2016. gada 12. janvāra noteikumos Nr. 34 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta[[1]](#footnote-1) mērķis ir aktualizēt 1.1.1.1. pasākuma "Praktiskas ievirzes pētījumi" (turpmāk – 1.1.1.1. pasākums) īstenošanas noteikumus, tai skaitā:  – precizēt 1.1.1.1. pasākumam pieejamo kopējo publisko finansējumu sadalījumā pa projektu iesniegumu atlases kārtām;  – palielināt trešajai un ceturtajai projektu iesniegumu atlases kārtai pieejamo publisko finansējumu;  –noteikt piektās projektu iesniegumu atlases kārtas īstenošanas noteikumus;  – nodrošināt normu savstarpēju sistematizāciju;  –  novērst tehniskas neprecizitātes.  Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu "Grozījumi Ministru kabineta 2016. gada 12. janvāra noteikumos Nr. 34 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi" projekts (turpmāk – noteikumu projekts) sagatavots saskaņā ar Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 12. janvāra noteikumi Nr. 34 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi" (turpmāk – MK noteikumi) nosaka kārtību, kādā īsteno 1.1.1.1. pasākuma pirmo, otro, trešo un ceturto projektu iesniegumu atlases kārtu. 2021. gada pirmajā ceturksnī plānots izsludināt 1.1.1.1. pasākuma piekto projektu iesniegumu atlases kārtu. MK noteikumos nav noteikti specifiski piektās projektu iesniegumu atlases kārtas īstenošanas noteikumi.  **I.  1.1.1.1. pasākumam pieejamais publiskais finansējums**  **1.**  1.1.1.1. pasākumam pieejamā publiskā finansējuma apmērs palielināts par 15 529 133 EUR, tai skaitā Eiropas Reģionālās attīstības fonda finansējums (turpmāk – ERAF) 13 216 023 EUR apmērā un valsts budžeta finansējums (turpmāk – VB) 2 313 110EUR[[2]](#footnote-2) apmērā (noteikumu projekta 8. punkts, MK noteikumu 11. punkts), ko veido:  **1.1.** publiskā finansējuma pārdale no 1.1.1.2. pasākuma "Pēcdoktorantūras pētniecības atbalsts" 3 358 395 EUR apmērā, kas ietver ERAF 2 975 657 EUR un VB 382 738 EUR. Ir izstrādāti grozījumi Ministru kabineta 2016. gada 19. janvāra noteikumos Nr. 50 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākuma "Pēcdoktorantūras pētniecības atbalsts" īstenošanas noteikumi", kas paredz attiecīgi samazināt 1.1.1.2. pasākumam pieejamo publiskā finansējuma apmēru;  **1.2.** publiskā finansējuma pārdale no 1.1.1.3. pasākuma "Inovāciju granti studentiem" 1 062 000 EUR apmērā, ko veido ERAF finansējums 1 062 000 EUR. Pārdali pamato MK 2020.gada 17.novembra noteikumi Nr.684 "Grozījumi Ministru kabineta 2018.gada 16.janvāra noteikumos Nr.41 "Darbības programmas "Izaugsme un nodarbinātība" 1.1.1.specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.3.pasākuma "Inovāciju granti studentiem" īstenošanas noteikumi””;  **1.3.** pārdale no 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" 7 732 EUR, ko veido ERAF 6 573 EUR apmērā un VB 1 159 EUR apmērā (neatbilstoši veikto izmaksu pārdale). Pārdali pamato MK 2020. gada 3. novembra noteikumu Nr. 658 "Grozījumi Ministru kabineta 2016. gada 16. augusta noteikumos Nr. 562 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" īstenošanas noteikumi""" anotācijā sniegtā informācija;  **1.4.**  1.1.1.5. pasākuma "Atbalsts starptautiskās sadarbības projektiem pētniecībā un inovācijās" pirmās projektu iesniegumu kārtas snieguma rezerves finansējuma pārdale 101 006,00 EUR apmērā, tai skaitā ERAF finansējums 85 855,10 EUR apmērā un valsts budžeta finansējums 15 150,90 EUR apmērā. Pārdali pamato MK 2020. gada 11. augusta noteikumu Nr. 506 "Grozījumi Ministru kabineta 2017.gada 6.jūnija noteikumos Nr.315 "Darbības programmas "Izaugsme un nodarbinātība" 1.1.1.specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.5.pasākuma "Atbalsts starptautiskās sadarbības projektiem pētniecībā un inovācijās" pirmās, otrās un trešās projektu iesniegumu atlases kārtas īstenošanas noteikumi"" anotācijā sniegtā informācija.  **1.5.** virssaistību finansējums 11 000 000 EUR apmērā, tai skaitā ERAF 9 085 938 EUR apmērā un VB finansējums 1 914 062 EUR apmērā, kuru plānots piešķirt atbilstoši MK 2020. gada 11. augusta sēdes protokola Nr. 47 84.§ 2.1. apakšpunktā noteiktajam, ka Covid-19 seku mīkstināšanas pasākumu ietvaros 1.1.1.1. pasākuma īstenošanai paredzēts novirzīt 11,0 miljonus EUR.  **2.**Aktualizēts 1.1.1.1. pasākuma pirmajai un otrajai projektu iesniegumu atlases kārtai pieejamais publiskais finansējums, to samazinot par neapgūto finansējumu, ko pamato Kohēzijas politikas fondu vadības informācijas sistēmā 2014.–2020.gadam sniegtā informācija. Publiskā finansējuma samazinājumu veido neatbilstoši veiktās izmaksas un lauzti līgumi par 1.1.1.1. pasākuma projektu īstenošanu (noteikumu projekta 8., 9., 10., 11. punkts, MK noteikumu 11.1 un 12.1 punkts):  **2.1.** par 366 132 EUR samazināts pirmajai projektu iesniegumu atlases kārtai pieejamais publiskais finansējums, ko veido ERAF 340 012 EUR apmērā un VB 26 120 EUR apmērā;  **2.2.**par 610 736 EUR samazināts otrajai projektu iesniegumu atlases kārtai pieejamais publiskais finansējums, ko veido ERAF 609 373 EUR apmērā un VB 1 363 EUR apmērā.  **3.**Palielināts 1.1.1.1. pasākumatrešajaiprojektu iesniegumu atlases kārtai pieejamais publiskais finansējums par 2 078 756 EUR, tai skaitā ERAF 1 405 421 EUR apmērā un VB 673 335 EUR apmērā (noteikumu projekta 12., 13., 14. punkts, MK noteikumu 12.2 punkts), ko veido:  **3.1.**  1.1.1.5. pasākuma "Atbalsts starptautiskās sadarbības projektiem pētniecībā un inovācijās" pirmās projektu iesniegumu kārtas snieguma rezerves finansējuma pārdale 101 006 EUR apmērā;  **3.2.**virssaistību finansējuma daļa 1 902 739 EUR apmērā, tai skaitā ERAF 1 251 704 EUR apmērā un VB 651 035 EUR apmērā;  **3.3**. publiskā finansējuma pārdale no 1.1.1.1. pasākuma pirmās un otrās projektu iesniegumu atlases kārtas 75 011 EUR apmērā.  **4.**Palielināts 1.1.1.1. pasākumaceturtajaiprojektu iesniegumu atlases kārtai pieejamais publiskais finansējums par 6 068 850 EUR, tai skaitā ERAF 5 534 330 EUR apmērā un VB 534 520 EUR apmērā (noteikumu projekta 15., 16., 17. punkts, MK noteikumu 12.3 punkts), ko veido:  **4.1.** publiskā finansējuma pārdale no 1.1.1.3. pasākuma "Inovāciju granti studentiem" pirmās projektu iesniegumu atlases kārtas 1 062 000 EUR apmērā, ko veido ERAF finansējums 1 062 000 EUR. Pārdali pamato Ministru kabineta 2020. gada 17. novembra noteikumi Nr. 684 "Grozījumi Ministru kabineta 2018. gada 16. janvāra noteikumos Nr. 41 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.3. pasākuma "Inovāciju granti studentiem" īstenošanas noteikumi"";  **4.2.** pārdale no 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" 7 732 EUR, ko veido ERAF 6 573 EUR apmērā un VB 1 159 EUR apmērā (neatbilstoši veikto izmaksu pārdale). Pārdali pamato 2020. gada 3. novembra noteikumi Nr. 658 "Grozījumi Ministru kabineta 2016. gada 16. augusta noteikumos Nr. 562 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" īstenošanas noteikumi"";  **4.3**.  virssaistību finansējuma daļa 4 097 261 EUR apmērā, tai skaitā ERAF 3 584 234 EUR apmērā un VB 513 027 EUR apmērā;  **4.4.** publiskā finansējuma pārdale no 1.1.1.1. pasākuma pirmās un otrās projektu iesniegumu atlases kārtas 901 857 EUR apmērā, ko veido ERAF 881 523 EUR apmērā un VB 20 334 EUR apmērā.  Papildu publisko finansējumu ceturtajā projektu iesniegumu atlases kārtā plānots piešķirt:  4.4.1. rezerves projektu sarakstā iekļautiem projektiem, kas saņēmuši virssliekšņa vērtējumu visos kvalitātes kritērijos un atbilstoši piešķirto kvalitātes kritēriju vērtējumu kopsummām kvalificējas atbalsta saņemšanai, bet tika noraidīti publiskā finansējuma nepietiekamības dēļ;  4.4.2. tādu projektu īstenošanai, kuru īstenošanas rezultātā tiks sekmēta strukturālu pārmaiņu ieviešana ekonomikā un sabiedrības vajadzību nodrošināšana Covid-19 krīzes izraisīto seku mazināšanai, sniedzot ieguldījumu tādu jaunu produktu vai tehnoloģiju izstrādē, kurus plānots ieviest ražošanā vai pakalpojumu sniegšanā šādās jomās:  – veselības aprūpe, tai skaitā vīrusu izraisītu slimību, sirds un asinsvadu slimību vai vēža diagnostika un ārstniecība;  – reģionālā ekonomiskā attīstība, tai skaitā risinājumi tautsaimniecības nozaru pārstrukturizācijai, risinājumi sociālo pakalpojumu pieejamības nodrošināšanai un citi pētījumi tautsaimniecības produktivitātes un konkurētspējas palielināšanai;  – kiberdrošība un sabiedrības drošība, tai skaitā datu aizsardzību un tiešsaistes darbību drošums, neatliekamās palīdzības pakalpojumu un krimināltiesību sistēmas funkciju optimizācija;  – ilgtspējīga resursu izmantošana un klimatneitralitāte, tai skaitā risinājumi energoaprites sistēmu (elektrība, siltums, ūdens, atkritumi, u.c.) integrācijai un energoefektivitātes uzlabošanai urbānā vidē, rūpniecībā vai pakalpojumu sniegšanā; inovatīvu alternatīvo degvielu tehnoloģiju un mobilitātes risinājumu izstrāde; atjaunojamā enerģija vietējām enerģijas sistēmām, risinājumi atkārtotai atkritumu izmantošanai, drošas un ilgtspējīgas pārtikas sistēmas, precīzā lauksaimniecība, augu aizsardzības līdzekļi, bioloģiskā lauksaimniecība, agronomija un selekcija, lopkopība: mājlopu uzturs, slimības, ģenētiskie resursi, mežu ilgtspēja, inovatīvu koksnes produktu izstrāde, ilgtspējīga ūdens resursu apsaimniekošana;  – kvantu tehnoloģijas, tai skaitā algoritmi un programmatūra, nanoelektronika un fotonika,  kriptogrāfija un komunikācija.  4.4.3. ievērojot MK noteikumu 28. punkta nosacījumus un papildu pieejamā publiskā finansējuma apmēru;  4.4.4. gadījumos, ja projekta iesniedzējs un sadarbības partneris (ja attiecināms) piekrīt īstenot projektu, neveicot izmaiņas sākotnēji iesniegtajā projekta iesniegumā, kas ir attiecināmas uz pētniecības metodoloģiju, sagaidāmajiem iznākuma rādītājiem, projekta īstenošanā iesaistītā personāla zinātnisko kapacitāti un citiem būtiskiem aspektiem, kas tika ņemti vērā, novērtējot konkrētā projekta iesnieguma kvalitāti.  Atbalstu rezerves projektu sarakstā iekļautiem projektu iesniegumiem prioritāri sniedz projekta iesniegumam ar augstāko kvalitātes kritēriju vērtējumu kopsummu neatkarīgi no projekta iesnieguma veida – ar saimniecisko darbību saistīta vai nesaistīta projekta iesniegums, kā arī ņemot vērā attiecīgos atlases nolikuma nosacījumus.  Ceturtās projektu iesniegumu atlases kārtas ietvaros rezerves projektu īstenošanai papildus plānots novirzīt arī 1.1.1.1. pasākuma ietvaros neapgūto publisko finansējumu, ja tāds tiks konstatēts līdz piektās projektu iesniegumu atlases kārtas izsludināšanai.  **5.** Noteikts 1.1.1.1. pasākuma piektajai projektu iesniegumu atlases kārtai paredzētais finansējums (noteikumu projekta 18. punkts), ko veido:  **5.**1.  virssaistību finansējuma daļa 5 000 000 EUR apmērā, tai skaitā ERAF 4 250 000 EUR apmērā un VB finansējums 750 000 EUR apmērā;  **5.2.** 1.1.1.2. pasākuma "Pēcdoktorantūras pētniecības atbalsts" ietvaros neapgūtais publiskais finansējums 3 358 395 EUR apmērā, kas ietver ERAF 2 975 657 EUR un VB 382 738 EUR.  **II. Piektās projektu iesniegumu atlases kārtas īstenošanas nosacījumi**  **1.** Piektās projektu iesniegumu atlases kārtas ietvaros pieejamo publisko finansējumu plānots novirzīt Covid-19 infekcijas slimības izplatības ierobežošanai un iedzīvotāju aizsardzībai (noteikumu projekta 18. punkts; MK noteikumu 12.4  un 12.5 punkts).  Piektajā projektu iesniegumu atlases kārtā plānotās tematiskās jomas noteiktas atbilstoši MK noteikumu 5. punktā noteiktajām RIS3 specializācijas jomām, vienlaikus ievērojot:  **1.1.** pētniecības prioritātes sabiedrības vajadzību nodrošināšanai Covid-19 pandēmijas apstākļos;  **1.2.** nepieciešamību mazināt ārkārtas situācijas izraisītās sekas uz tautsaimniecības attīstību;  **1.3.** MK 2020. gada 11. augusta sēdes protokola Nr. 47 84.§ „Informatīvais ziņojums "Par virssaistību izmantošanu Covid-19 seku mīkstināšanas pasākumiem ES fondu darbības programmas "Izaugsme un nodarbinātība" ieviešanā" 2.1. apakšpunktā noteiktajam, ka virssaistības izmanto Covid-19 seku mīkstināšanas pasākumiem ES fondu darbības programmas "Izaugsme un nodarbinātība" 1.1.1.1. pasākuma ieviešanā;  **1.4.** MK 2020. gada 20. maija rīkojumā Nr. 278 „Par valsts pētījumu programmu Covid-19 seku mazināšanai” noteiktos pētniecības virzienus.  **2.** Labuma guvējam ir jāievēro MK noteikumu 2.1., 2.4. apakšpunkta, V1 sadaļas un citi MK noteikumos noteiktie nosacījumi, lai nodrošinātu projekta atbilstību ar saimniecisku darbību nesaistīta projekta kritērijiem. Nepieciešamības gadījumā, labuma guvējs – pētniecības organizācija precizē finanšu vadības un grāmatvedības politikas aprakstu, ko ievēro institūcijas darbībā, lai nodrošinātu pētniecības organizācijām izvirzīto nosacījumu izpildi.  **3.** Piektajā projektu iesniegumu atlases kārtā:  **3.1.** noteikts viena projekta maksimālais un minimālais publiskā finansējuma apmērs (noteikumu projekta 19. punkts, MK noteikumu 16.1 punkts);  **3.2.** projektu iesniegumu vērtēšanas kritērijos paredzēts noteikt parametrus, kurus ņem vērā, analizējot partnera finanšu un cilvēkresursu kapacitāti, tai skaitā dati no peļņas/zaudējumu aprēķina, nodokļu maksājumi valsts kopbudžetā;  **3.3.** noteikti ierobežojumi, kas attiecināmi uz zinātniskā vadītāja un zinātnisko darbinieku slodzi (noteikumu projekta 26. punkts, MK noteikumu 43.1.2.1 apakšpunkts);  **3.4.** noteiks projektu īstenošanas periods (noteikumu projekta 29. punkts, MK noteikumu 67.1  punkts);  **3.5.** netiek izvirzīta obligātā prasība par studējošo iesaisti projekta īstenošanā (noteikumu projekta 23. punkts, MK noteikumu 28.9. apakšpunkts). Grozījumi veikti, lai nodrošinātu maksimāli augstu pētniecības rezultātu zinātnisko kvalitāti un sociālekonomisko atdevi, veicot pētniecību īsākā laika periodā.  **III. MK noteikumu normu sistematizācija**  MK noteikumos nav viennozīmīgi skaidri noteikts terminu „komersants” un „sadarbības partneris” tvērums, kā arī nodrošināta sasaiste ar MK noteikumu 29. punktā noteikto terminu „saimnieciskās darbības veicējs”.  Sākotnējā MK noteikumu 23.1. apakšpunkta redakcija nepamatoti sašaurina sadarbības partneru tvērumu un sniedz neviennozīmīgu informāciju par ārvalsts sadarbības partnera reģistrāciju.  Sadarbības partneris var būt ne tikai komersants, bet jebkurš Regulas Nr. 651/2014 1. pielikumā minētais saimnieciskās darbības veicējs – uzņēmums, kas piedāvā preces un pakalpojumus attiecīgajā tirgū.  MK noteikumu 29. punktā noteikts, ka ar saimniecisku darbību saistīta projekta gadījumā projekta iesniedzējs un sadarbības partneris neatkarīgi no tā juridiskā statusa (publisko vai privāto tiesību subjekts) vai saimnieciskās darbības veida (peļņu gūstoša vai bezpeļņas institūcija) publiskā finansējuma saņemšanai kvalificējams kā saimnieciskās darbības veicējs atbilstoši Eiropas Komisijas 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014) 2. panta 24. punktā un 1. pielikumā noteiktajai definīcijai.  MK noteikumu 17.2. apakšpunkts nosaka, ka termins „komersants” attiecināms uz Latvijas Republikas Komercreģistrā reģistrētu sīko (mikro), mazo, vidējo vai lielo komersantu.  Ārvalsts sadarbības partnerim – komersantam nav saistošs Komerclikums un reģistrācija komercreģistrā, kuru ved ar minēto likumu pilnvarota valsts iestāde.  **1. Termina „saimnieciskās darbības veicējs” piemērošana un sadarbības partneru tvēruma noteikšana**  Terminu „saimnieciskās darbības veicējs” piemērošanu pamato šādi aspekti:  **Pasākuma mērķis**  Saskaņā ar MK noteikumiem 1.1.1.1. pasākuma mērķis ir atbalstīt pētniecību, kas sniedz ieguldījumu Latvijas viedās specializācijas stratēģijas mērķu sasniegšanā, zinātnes un tehnoloģiju cilvēkkapitāla attīstībā un jaunu zināšanu radīšanā tautsaimniecības konkurētspējas uzlabošanai. Pasākuma ietvaros tiek atbalstīti pētniecības projekti, kas sniedz ieguldījumu Latvijas viedās specializācijas stratēģijas (turpmāk – RIS3) noteikto tautsaimniecības transformācijas virzienu un izaugsmes prioritāšu īstenošanā un specializācijas jomu attīstībā. Virzību uz RIS3 mērķu sasniegšanu raksturo:  – RIS3 mērķa sasniegšanas rādītāji, tai skaitā kopējie ieguldījumi pētniecībā un attīstībā, Latvijas pozīcija Eiropas inovāciju rādītāju grupā un produktivitātes pieaugums tautsaimniecībā;  – RIS3 mikro līmeņa rādītāji, tai skaitā zinātnisko institūciju licenču/patentu ieņēmumi, uzņēmumu līdzfinansējums P&A projektiem, jaunradītās darba vietas, t.sk. tās, kurās nodarbināti zinātniskie darbinieki publiskajā un uzņēmējdarbības sektorā.  Tādējādi 1.1.1.1. pasākums ir instruments Latvijas inovācijas sistēmas stiprināšanai un pārejai uz inovatīvu ekonomiku, sekmējot mijiedarbību un zināšanu pārnesi starp visiem inovācijas sistēmas subjektiem, ko tieši nodrošina zinātnisko institūciju sadarbība ar jebkuru saimnieciskās darbības veicēju, kas rada, attīsta un ievieš jaunus, zināšanu ietilpīgus un konkurētspējīgus produktus un tehnoloģijas, palielinot uzņēmumu produktivitāti un konkurētspēju ES tirgū.  **Uzņēmuma jēdziens**  Saskaņā ar Komisijas Lēmumu [[3]](#footnote-3)"(…) vispārīgos terminos un konkurences tiesību kontekstā uzņēmuma jēdziens, kā tas izriet no Tiesas (7) prakses, ietver jebkuru vienību, kas iesaistīta saimnieciskajā darbībā, neatkarīgi no tās tiesiskā statusa (piemēram, peļņas mērķa neesamība), no apjoma vai kārtības, kādā tā tiek finansēta, un ka jebkura darbība, kas sastāv no preču vai pakalpojumu piedāvāšanas konkrētā tirgū, ir saimnieciska darbība"  Ievērojot minētos aspektus, noteikumu projekts paredz:  1.1. visā noteikumu tekstā piemērot terminu „saimnieciskās darbības veicējs, nodrošinot vienotas terminoloģijas piemērošanu visā MK noteikumu tekstā (noteikumu projekta 1., 2., 3., 4., 5., 21. punkts);  1.2. noteikt termina „saimnieciskās darbības veicējs” tvērumu (noteikumu projekta 4. punkts, MK noteikumu 2.23.1 apakšpunkts), tai skaitā ņemot vērā MK noteikumu Nr. 34 29. punktu, ka ar saimniecisku darbību saistīta projekta gadījumā projekta iesniedzējs un sadarbības partneris neatkarīgi no tā juridiskā statusa (publisko vai privāto tiesību subjekts) vai saimnieciskās darbības veida (peļņu gūstoša vai bezpeļņas institūcija) publiskā finansējuma saņemšanai kvalificējams kā saimnieciskās darbības veicējs atbilstoši Komisijas regula Nr. 651/2014 2. panta 24. punktā un 1. pielikumā noteiktajai definīcijai;  1.3. viennozīmīgi skaidri noteikt sadarbības partneru tvērumu (noteikumu projekta 21. punkts, MK noteikumu 23.1. apakšpunkts). Ievērojot MK noteikumu nosacījumus, 22.09.2020. starpinstitūciju saskaņošanas sanāksmē panākto vienošanos, EK ekspertu atzinumus un vērtēšanas komisijas lēmumu, 1.1.1.1. pasākuma ceturtās projektu iesniegumu atlases kārtas ietvaros tika apstiprināti (ar nosacījumu) tādi projekti, kurus plānots īstenot sadarbībā ne tikai ar komersantiem, bet arī ar citiem saimnieciskās darbības veicējiem, piem., zemnieku saimniecībām, biedrībām un nodibinājumiem;  1.4. precizēt terminu "ar saimniecisku darbību saistīts projekts" (noteikumu projekta 2. punkts, MK noteikumu 2.2.1. apakšpunkts);  1.5. noteikt terminu „lielais saimnieciskās darbības veicējs” (noteikumu projekta 3. punkts, MK noteikumu 2.12. apakšpunkts);  1.6. noteikt terminu „sīkais (mikro), mazais vai vidējais saimnieciskās darbības veicējs” (noteikumu projekta 5. punkts, MK noteikumu 2.24. apakšpunkts;  1.7. aktualizēt MK noteikumu 2.31. apakšpunktu, aizstājot vārdu "komercsabiedrībā" ar vārdiem "saimnieciskās darbības veicēja institūcijā" (noteikumu projekta 7. punkts).  **2. Projekta iesniedzējs un iznākuma rādītāji**  Vienlaikus MK noteikumos saglabātas normas, kas a) attiecināmas uz projekta iesniedzēju – Latvijas Republikas Komercreģistrā reģistrētu komersantu, b) ir saistītas ar projekta iesniedzējam izvirzītajām prasībām un c) darbības programmā noteiktajiem uzraudzības rādītājiem (noteikumu projekta 1., 4., un 20. punkts, MK noteikumu 7.1.5., 7.1.3. un 17.2. apakšpunkts).  Tādējādi noteikumu projekts nosaka, ka:  1. termins „saimnieciskās darbības veicējs” tiek piemērots visā MK noteikumu tekstā, tai skaitā attiecībā uz:  - valsts atbalsta normu piemērošanu ar saimniecisku darbību saistītu projektu gadījumā;  - sadarbības partneru tvērumu, kas ir plašāks par jēdzienu „zinātniskā institūcija” un „komersants”, jo ietver ne tikai zinātnisko institūciju reģistrā reģistrētas institūcijas un komercdarbības veicējus (komersantus), bet arī citus privāto tiesību subjektus, tai skaitā biedrības, nodibinājumus, zemnieku saimniecības (primārās lauksaimniecības ražotājus) un lauksaimniecības pakalpojumu kooperatīvās sabiedrības.  **2.** termins „komersants” attiecināms tikai uz MK noteikumu 17.2. un 18.2. apakšpunktā minēto projekta iesniedzēju, kā arī uz MK noteikumu 7.1.5., 7.3.5. apakšpunktā minēto un darbības programmā noteikto iznākuma rādītāju „komersantu skaits, kuri sadarbojas ar pētniecības institūcijām”.  Ņemot vērā, ka komersants ir viens no saimnieciskās darbības veicējiem, uz projekta iesniedzēju – komersantu attiecināmi visi saimnieciskās darbības veicējam izvirzītie nosacījumi, tai skaitā valsts atbalsta noteikumi, tai skaitā MK noteikumu 33., 44., 45. 46. punkta, 47.1.2. un 50.2. apakšpunkta nosacījumi.  Līgumos par projekta īstenošanu nav nepieciešams veikt grozījumus.  **IV. Tehniska rakstura precizējumi**  Noteikumu projekts paredz veikt tehniskus vai ar KP VIS sistēmas funkcionalitātes jautājumiem saistītus precizējumus MK noteikumu 17.2., 34.2.2., 61.1. apakšpunktā, 50.3 punktā, 1.1 pielikumā (noteikumu projekta 20., 24., 27., 28., 30. punkts).  **1.** Ņemot vērā Kohēzijas politikas fondu vadības informācijas sistēmas funkcionalitātes ierobežojumus, MK noteikumu 61.1. apakšpunktā noteikta prasība, ka finansējuma saņēmējs sadarbības iestādē, iesniedzot starpposma maksājuma pieprasījumu, katrai izdevumu pozīcijai piemēro projekta daļai atbilstošo vidējo svērto publiskā finansējuma intensitāti (noteikumu projekta 28. punkts).  **2.** Uz MK noteikumu 27.3.4. apakšpunktu, kurā izvirzīti sadarbības līguma nosacījumi, pārcelti sākotnēji MK noteikumu 61.1. apakšpunktā iekļautie nosacījumi, kas izriet no Komisijas regula Nr. 651/2014 25. panta 5. un 6. punkta, ka finansējuma saņēmējs pēc maksājuma pieprasījuma apstiprināšanas un atbilstošo projekta izdevumu saņemšanas sadarbības partnerim atmaksā tā projekta daļai atbilstošos izdevumus, kurus nosaka, katrai izdevumu pozīcijai piemērojot sadarbības partnera projekta daļai atbilstošo vidējo svērto publiskā finansējuma intensitāti, kas aprēķināta atbilstoši šo noteikumu 33., 45., 46. punkta, 50.2. apakšpunkta un 3. pielikuma nosacījumiem (noteikumu projekta 22. punkts).  **V. SAM 1.1.1. pasākumu īstenošanas nosacījumi**  1. Ņemot vērā Covid-19 pandēmijas izraisīto situāciju, noteikumu projekts paredz, ka MK noteikumu 43.1.1. apakšpunktā minētais zinātniskais darbinieks projektā var būt nodarbināts klātienē vai attālināti, tai skaitā ārvalstī, ja a) darba devējs attiecīgajā reģistrā reģistrēts Latvijā; b) attālināto nodarbinātību pieļauj darba specifika, kā arī c) personai ir iespēja pilnvērtīgi veikt darba vai uzņēmuma līgumā noteiktos pienākumus, neradot veicamo uzdevumu neizpildes risku (noteikumu projekta 6., 25. punkts, MK noteikumu 2.30., 43.1.1. apakšpunkts).  Katru MK noteikumu 43.1.1. apakšpunktā minēto attālinātā darba gadījumu ārpus Latvijas Republikas vērtē atsevišķi, ņemot vērā finansējuma saņēmēja sadarbības iestādē iesniegto pamatojumu attālinātā darba ārvalstī nepieciešamībai, kas ietver veicamo darbu aprakstu, to veikšanai nepieciešamo kvalifikāciju, pieredzi un citus projekta specifikai atbilstošus aspektus. Konkrētu lēmumu par attālinātā darba iespējām ārvalstī pieņem CFLA sadarbībā ar atbildīgo iestādi.  **2.** Plānots, ka 1.1.1.1. pasākuma piektā atlases kārta tiks izsludināta 2021. gada pirmajā ceturksnī un 1.1.1.3. pasākuma otrā atlases kārta tiks izsludināta 2021.gada janvārī. Ņemot vērā 1.1.1.1. pasākuma piektās atlases kārtas un 1.1.1.3. pasākuma otrās atlases kārtas izsludināšanai un projektu izvērtēšanai nepieciešamo laiku, nav iespējams izpildīt Ministru kabineta 2019. gada 11. oktobra sēdes protokola Nr. 47 (turpmāk – protokols Nr.47) 3.§ 11.2.apakšpunkta nosacījumus, līdz ar to protokola nr.47 3.§ 11.2.apakšpunkts tiek atzīts par aktualitāti zaudējušu attiecībā uz 1.1.1.1. pasākuma piekto projektu iesniegumu atlases kārtu un 1.1.1.3. pasākuma otro projektu iesniegumu atlases kārtu.  1.1.1.1. pasākuma piektās projektu iesniegumu atlases kārtas mērķis ir Covid-19 pandēmijas ierobežošana, ko sekmēs jaunu produktu vai ārstniecības metožu izstrāde Covid-19 infekcijas slimības izplatības ierobežošanai un iedzīvotāju aizsardzībai.  Izstrādājot 1.1.1.1. pasākuma piektās atlases kārtas un 1.1.1.3. pasākuma otrās atlases kārtas nosacījumus, tika plānots, ka projektu īstenošanas indikatīvais ilgums būs līdz 2 gadiem, līdz ar to termiņa pagarinājumam nav būtiskas ietekmes uz projekta īstenošanas riskiem, t.i. uz projektu sekmīgu pabeigšanu, darbību izpildi un rādītāju sasniegšanu. Lai nodrošinātu laicīgu jauno atlases kārtu projektu īstenošanas uzsākšanu, 1.1.1.1. pasākuma un 1.1.1.3. pasākuma īstenošanas noteikumi paredz nosacījumu, ka finansējuma saņēmējs nodrošina, ka atbalstāmo darbību īstenošanu un iepirkumu veikšanu uzsāk ne vēlāk kā pirmajā ceturksnī pēc tam, kad noslēgts līgums vai vienošanās par projekta īstenošanu.  **VI. ERAF finansējuma sadalījums pa teritorijām**  Ņemot vērā aktualizēto publiskā finansējuma sadalījumu pa 1.1.1.1. pasākuma projektu iesniegumu atlases kārtām, precizēts indikatīvais ERAF finansējuma sadalījums pa teritorijām (skat. anotācijas pielikuma 4. tabulu „ERAF finansējuma sadalījuma pa teritorijām 1.1.1.1. pasākuma. ietvaros aprēķini”:   |  |  |  |  | | --- | --- | --- | --- | | **1.1.1.1. pasākums** | **Indikatīvais ERAF finansējuma sadalījums pa teritorijām, ievērojot SAM 1.1.1. pasākumu ietvaros plānotās ERAF pārdales** | | | | Kopā | Teritorija1 | Teritorija2 | | 1. kārta | 36 343 385 | 32 643 628 | 3 699 757 | | 2. kārta | 17 221 032 | 13 521 954 | 3 699 078 | | 3. kārta | 15 044 401 | 11 575 162 | 3 469 239 | | 4. kārta | 21 402 479 | 18 012 326 | 3 390 153 | | 5. kārta | 7 225 657 | 6 081 113 | 1 144 544 |   **VII. Vispārīgie jautājumi**  MK noteikumu grozījumi nav uzskatāmi par būtiskiem atbilstoši Eiropas Parlamenta un Padomes 2013. gada 28. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 71.pantam.  MK noteikumu grozījumu rezultātā projektu iesniedzējiem tiek radīti labvēlīgāki nosacījumi salīdzinot ar esošo situāciju, jo:  – viennozīmīgi skaidri noteikts sadarbības partneru tvērums, kā arī saimnieciskās darbības veicēju loks, kuriem zināšanu un tehnoloģiju pārneses veidā pētniecības organizācijas var nodot projekta ievaros gūtās zināšanas (tehnoloģiju tiesības), sekmējot jebkuras tautsaimniecības nozares attīstību;  – paredzēts papildu publiskais finansējums ceturtās projektu iesniegumu atlases kārtas rezerves projektu sarakstā esošo projektu atbalstam.  MK noteikumu grozījumiem nav ietekmes uz īstenošanā esošiem projektiem. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupa ir zinātniskās institūcijas un mazie, vidējie vai lielie saimnieciskās darbības veicēji (juridiskas personas), Centrālā finanšu un līgumu aģentūra kā sadarbības iestāde. |
| 2. | Tiesiskā regulējuma ietekme uz tautsaimniecību un administratīvo slogu | Ar noteikumu projektu tiek mazināts administratīvais slogs, jo tiek sekmēta normatīvā akta uztveramība. |
| 3. | Administratīvo izmaksu monetārs novērtējums | Noteikumu projekta ietekme uz administratīvajām izmaksām nepārsniedz Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 25. punktā noteikto administratīvo izmaksu monetārā novērtējuma slieksni. |
| 4. | Atbilstības izmaksu monetārs novērtējums | Noteikumu projektam nav ietekmes uz atbilstības izmaksām. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 12 759 987 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 12 759 987 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 14 427 245 | 0 | 0 | 0 | 0 | 0 |
| 2.1. valsts pamatbudžets | 0 | 14 427 245 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -1 667 258 | 0 | 0 | 0 | 0 | 0 |
| 3.1. valsts pamatbudžets | 0 | -1 667 258 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | +1 667 258 | 0 | 0 | 0 | 0 | 0 |
| 5.1. valsts pamatbudžets | +1 667 258 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēts ieņēmumu aprēķins pievienots anotācijas pielikuma 1. tabulā „Informācija par 1.1.1.1. pasākumam "Praktiskas ievirzes pētījumi" pārdalāmo publisko finansējumu (EUR)”.  Papildu finansējumu ceturtās un piektās projektu iesniegumu atlases kārtas īstenošanai plānots apgūt 2021. gadā.  *Tabula.* **Ieņēmumu un izdevumu (EUR) aprēķins 1.1.1.1. pasākuma ietvaros.**   |  |  |  |  |  | | --- | --- | --- | --- | --- | |  |  | Kopā | ERAF | VB | | 1.1.1.1. pasākumam pieejamais kopējais papildu publiskais finansējums, EUR | | **15 529 133,00** | **13 216 023,00** | **2 313 110,00** | | 1.1.1.1. pasākuma 4. un 5. kārtai pieejamais papildu publiskais finansējums, EUR | | 14 427 245,00 | 12 759 987,00 | 1 667 258,00 | | **Papildu publiskais finansējums 4. kārtai** | | **6 068 850,00** | **5 534 330,00** | **534 520,00** | | pārdale no 1.1.1.1. pasākuma 1. un 2. kārtas | | 901 857 | 881 523 | 20 334 | | 1.1.1.3. pasākums | | 1 062 000 | 1 062 000 | 0 | | 1.1.1.4. pasākums | | 7 732 | 6 573 | 1 159 | | virssaistības 4. kārtas īstenošanai | | 4 097 261 | 3 584 234 | 513 027 | | **Publiskais finansējums 5. kārtai** | | **8 358 395,00** | **7 225 657,00** | **1 132 738,00** | | virssaistības 5. kārtas īstenošanai | | 5 000 000 | 4 250 000 | 750 000 | | pārdale no 1.1.1.2. pasākuma | | 3 358 395 | 2 975 657 | 382 738 | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | |
| 8. Cita informācija | Saistīto SAM 1.1.1. pasākumu ietvaros veikto publiskā finansējuma pārdaļu rezultātā un virssaistību piešķīruma dēļ papildu Eiropas Reģionālās attīstības un valsts budžeta finansējums nebūs nepieciešams.  Papildu publiskais finansējums 1.1.1.1. pasākuma trešās projektu iesniegumu atlases kārtas rezerves projektu īstenošanai tika apgūts 2020. gadā. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Lai veiktu grozījumus MK noteikumos, nepieciešams veikt grozījumus Ministru kabineta 2016. gada 19. janvāra noteikumos Nr. 50 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākuma "Pēcdoktorantūras pētniecības atbalsts" īstenošanas noteikumi”. |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Komisijas 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014).  Komisijas 2014. gada 25. jūnija Regula (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – Komisijas regula Nr. 702/2014) |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Komisijas regula Nr. 651/2014 | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Komisijas regulas Nr. 651/2014 2. panta 24. punkts | Noteikumu projekta 3. punkts (MK noteikumu 2.12. apakšpunkts) | ieviesta pilnībā | neparedz stingrākas prasības |
| Komisijas regulas Nr. 702/2014 2. panta 26. punkts | Noteikumu projekta 3. punkts (MK noteikumu 2.12. apakšpunkts) | ieviesta pilnībā | neparedz stingrākas prasības |
| Komisijas regulas Nr. 651/2014 2. panta 9. punkts | Noteikumu projekta 4. punkts (MK noteikumu 2.23.13.  apakšpunkts) | ieviesta pilnībā | neparedz stingrākas prasības |
| Komisijas regulas Nr. 702/2014 2. panta 3., 4. un 5. punkts | Noteikumu projekta 4. punkts (MK noteikumu 2.23.13.  apakšpunkts) | ieviesta pilnībā | neparedz stingrākas prasības |
| Komisijas regulas Nr. 651/2014 1. pielikums | Noteikumu projekta 5. punkts (MK noteikumu 2.24. apakšpunkts) | ieviesta pilnībā | neparedz stingrākas prasības |
| Komisijas regulas Nr. 702/2014 1. pielikums | Noteikumu projekta 5. punkts (MK noteikumu 2.24. apakšpunkts) | ieviesta pilnībā | neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Noteikumu projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Ievērojot regulas Nr. 651/2014 11. pantā noteikto, 20 darbdienu laikā no noteikumu projekta stāšanās spēkā tiks nosūtīta kopsavilkuma informācija par grozījumiem atbalsta pasākumā, Komisijas regulas Nr. 651/2014 II pielikumā noteiktajā standartizētajā formātā. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvjiem tika nodrošināta iespēja līdzdarboties noteikumu projekta izstrādē, sniedzot atzinumu un viedokli par noteikumu projektu, kas tika ievietots Izglītības un zinātnes ministrijas tīmekļa vietnē <https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti>. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē tika nodrošināta, ievietojot noteikumu projektu tīmekļa vietnē <https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti>. un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz e-pasta adresi esf@izm.gov.lv. |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Izglītības un zinātnes ministrija kā atbildīgā iestāde un Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas.  Projekta izpilde nodrošināma pieejamo cilvēkresursu ietvaros. |
| 3. | Cita informācija | Nav. |

Izglītības un zinātnes ministre I. Šuplinska

Vizē:

Valsts sekretārs J. Volberts

I.Švirksta 67047878

[inta.svirksta@izm.gov.lv](mailto:inta.svirksta@izm.gov.lv)

1. Noteikumu "Grozījumi Ministru kabineta 2016. gada 12. janvāra noteikumos Nr. 34 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi" projekts [↑](#footnote-ref-1)
2. Detāli papildu pieejamā publiskā finansējuma aprēķini sniegti anotācijas pielikuma 1. tabulā "Informācija par 1.1.1.1. pasākumam "Praktiskas ievirzes pētījumi" pārdalāmo publisko finansējumu (EUR). [↑](#footnote-ref-2)
3. Komisijas 2005. gada 2. marta Lēmums par atbalstu shēmu, ko īstenojusi Itālija profesionālās izglītības iestāžu restrukturēšanai.Pieejams tīmekļa vietnē: <https://eur-lex.europa.eu/LexUriServ/LexUriServ.do?uri=OJ:L:2006:081:0025:0035:LV:PDF> [↑](#footnote-ref-3)